Hematóm v tehotenstve
Dobrý den,
Dá sa  predísť hematomu v tehotenstve? Napríklad homeopatikami, liekmi,... Ďakujem za odpoveď
Dobrý deň.
Ďakujeme za Vašu otázku.
Pojmom hematóm sa označuje krvná zrazenina, ktorá sa počas tehotenstva môže vyskytnúť v priestore medzi placentou a maternicou.
Vo väčšine prípadov sa presná príčina vzniku hematómu nedá určiť. Príčinou vzniku hematómu by mohlo byť oddelenie vajíčka od steny maternice počas prvého trimestra tehotenstva, v dôsledku čoho vzniká krvná zrazenina. Výskyt hematómu sa preukázal byť častejší u žien vo veku nad 35 rokov. Bohužiaľ, momentálne neexistuje spôsob, ako predísť vzniku hematómu.
Prajem pekný zvyšok dňa.
S pozdravom
Mgr. Barbora Bičanovská